
EDITORYAL 


Isug-alaw ang mga daku nga pagbato sa 
ilehitimo nga rehimeng US-Marcos Il 


a sulod sang napulo ka adlaw, pagahiwaton ang isa sa labing ginakangil- 

aran kag labing makahuluya nga pangkasaysayan nga palaguwaon sa 

pungsod: ang pagsumpa ni Ferdinand Marcos Jr bilang ika-17 presidente 
sang Gubyerno sang Republika sang Pilipinas. 


Makaligad ang masobra 36 tuig 
halin nga ginpatalsik sa Malacañang, 
magabalik sa putuk-putukan sang 
gahum pangpulitika sa Pilipinas ang 
labing ginakangil-aran nga pamilya 
Marcos. Sa halos duha ka dekada, 
nagpatuyang sila kag naghari-harian. 
Ang pagsaka ni Marcos Jr bilang pre- 
sidente sang Pilipinas daw paglugod 
sang kalamansi sa wala pa nagapali 
nga pilas sang banwa. 

Ilehitimo ang rehimeng Marcos 
II. Nakatungtong ini sa basehan sang 
gindaya nga eleksyon. Nakighimbon 
si Marcos Jr kay Duterte agud gami- 
ton ang Comelec kag ang kumpanya 
nga nagapadalagan sang dekompyu- 
ter nga pag-isip agud ipeke ang 
“landslide victory”. Nahibal-an sang 


mga eksperto nga salamangka ang 
iya 31.5 milyong boto. Subong lang 
natabo nga labaw sa pinakamataas 
nga boto sang nagdaug nga senador 
ang boto nga nakuha sang kandidato 
sa pagkapresidente, labi na sang isa 
ka istambay nga sang nagligad nga 
pila ka tuig nakilala lang nga nalutos 
sa eleksyong bise-presidente. Gina- 
pagwa sang pila nga naluko sang mga 
Marcos ang ulo sang mga Pilipino. 
Ugaling indi magpaluko ang pu- 
muluyong Pilipino. Ginasikway nila 
ang ilehitimo nga rehimeng Marcos II 
kag determinado sila nga batuan ang 
tanan nga tuyo nga baliskaron ang ila 
makasaysayan nga husgar batuk sa 
mga Marcos kag padayon nga isulong 
ang paghimakas para sa katarungan. 


Muklat ang pumuluyo sa plano nga 
gamiton ni Marcos Jr ang poder agud 
ibasura ang mga kaso sang korapsyon 
kag pagpandambong para dalayon 
nga makalikaw sa silut si Imelda, kag 
padayon nila nga patuyangan ang 
masobra 510 bilyon nga kinawatan 
nga manggad. 

Muklat ang pumuluyo nga paga- 
gamiton ni Marcos Jr ang poder agud 
tapnaon kag pahipuson ang mga na- 
gapamatuk sa iya nga pagginahum. 
Subong pa lang, gindeklarar na sang 
pulis nga indi pagtugutan ang mga “i- 
ligal nga raliyista” sa Hunyo 30 kag 
balabagan ang sin-o man nga maga- 
pakamalaut sa ilehitimo nga rehimen. 

Pareho sang gindeklarar sang 
mga Marcos, pagagamiton nila ang 
gahum agud bag-uhon ang pagkasu- 
lat sa kasaysayan, paguwaon nga 
“bulawanon nga panahon” ang layi 
militar kag panason ang kamatuoran 
sang lapnagon nga korapsyon kag 


pagpandambong, madamuan nga 
pagkulong, pagtortyur kag pagpatay 
sa mga nagahimakas batuk sa dikta- 
durya. Ginakugmat na ang sin-o man 
nga magbuyagyag sang kamatuoran 
bahin sa madulom nga panahon sang 
paghari ni Marcos. Ginabansagan sila 
nga “komunista” kag ginapaandaman 
nga himuon nga target sa kontra-in- 
surhensya. 

Muklat ang pumuluyo nga himuon 
ni Marcos Jr ang anum ka tuig para 
dalayon nga paslawon ang pagbawi 
sa ginkawat nga manggad sang mga 
Marcos, kag para labi pa nga palapa- 
ron ang ila burukrata-kapitalistang 
manggad paagi sa pagpanglubag kag 
pagpanuhol sa mga daku nga nego- 
syante, pagbulsa sa porsyento sang 
mga kontrata nga pagasudlan sang 
gubyerno kag pagpalapad kag pagpa- 
lawig sa ila pangpulitika nga dinasti- 
ya. 

Muklat ang pumuluyong Pilipino 
nga pagapadayunon sang rehimeng 
US-Marcos II ang mga polisiya nga 
neoliberal nga dikta sang mga bangko 
kag monopolyo kapitalista nga dumu- 
luong sa pagpanguna sang US. Sa tu- 
nga sang pagkabangkarote sang es- 
tado (nga ang badyet sa tuig 2022 
ginsipot na ni Duterte), ginbilinan 
sang mala-bukid nga utang sa gub- 
yerno, nagapamahug nga igapanaog 
sa banwa ang labing mabug-at nga 


mga buhis. Sa paltik nga pangako nga 
magadul-ong sang kauswagan, gina- 
hatag ang tanan nga pabor sa mga 
dumuluong nga kapitalista, labi na sa 
mga daku nga plantasyon kag opera- 
syon sa pagmina, nga nagadambong 
sa dunang manggad sang Pilipinas, 
nagapang-agaw sa duta kag nagau- 
pang sa pag-uswag sang pungsod. 

Sa idalom ni Marcos Jr, pat-ud 
padayon ang pagluhod-luhod sa im- 
peryalistang US kag China, panguna- 
hon sa US, labi na sa pagpabaskog 
sang presensya militar kag pagpasi- 
labot sini sa Pilipinas. Magapadayon 
ang pagkamasulundon sang reaksyu- 
naryong estado sa doktrina nga 
kontra-insurhensya pabor sa gera 
nga nakasandig sa armas kag bomba 
nga ginabaligya sang mga kumpan- 
yang Amerikano. 

Patimaan sang labing pagkaga- 
ruk sang nagaharing sistema ang 
pagpungko ni Marcos Jr sa putuk-pu- 
tukan sang reaksyunaryong estado 
bilang pangunahon nga tagapangapin 
sa interes sang nagaharing sahi kag 
sang nagaharing sistema nga mala- 
kolonyal kag malapyudal. 

Ang labing paglala sang krisis 
sang sistema sa idalom ni Marcos Jr 
magabun-ag sang sitwasyon nga pa- 
bor para isulong ang dalagku nga 
mga pagbato sang pumuluyong Pilipi- 
no kag ang armadong rebolusyon. Gi- 


Kaundan 


natulod ang mga mamumugon, ma- 
ngunguma kag iban nga pigos nga 
sektor nga mag-organisa kag ipakig- 
bato ang ila reklamo kag pangapinan 
ang ila kaayuhan sa atubang sang 
nagatinaas nga presyo kag balayran, 
manubo nga sweldo, kawad-on sang 
pangabuhian, kakulangon, kawad-on 
kag pagpang-agaw sang duta, manu- 
bo nga presyo sang mga produkto sa 
uma, kag pagbaha sang mga dumu- 
luong nga produktong agrikultural. 

Sa idalom ni Marcos Jr, labing 
magatingkad ang pagkatunga sang 
katilingban nga Pilipino sa tunga 
sang pila nga nagaharing sahi nga 
nagapatuyang sa manggad, kag sang 
mayorya nga pumuluyong pigos kag 
ginahimuslan nga hagmak sa kabud- 
layan kag kaimulon. Dapat wala sang 
kakapoy nga pukawon, organisahon 
kag pahulagon ang pumuluyong Pili- 
pino kag sige-sige nga padakuon kag 
palaparon ang ila mga paghimakas 
masa. 

Sa pagduko ni Marcos Jr sa US 
kag China, labing mabuyagyag ang 
wala sang matuod nga kahilwayan 
kag ang kakinahanglanon nga isulong 
ang paghimakas para sa pungsodnon 
nga kahilwayan. 

Ang nagapasingki nga pangpuli- 
tika nga pagpamigos kag pagsara 
sang dalan para sa nagkalainlain nga 
porma sang pagpahayag kag pagbato 
magatulod sa nagadamo nga pumu- 
luyo nga kolektibo nga iduso ang ila 
basehan nga mga kinamatarung. Da- 
pat nila nga militante kag maisog nga 


ALAAN 


Tuig LIII No. 12 | Hunyo 21, 2022 


Editoryal: Isug-alaw ang mga daku nga pagbato 
sa ilehitimo nga rehimeng US-Marcos II 
Ginkawat nga eleksyon 

Imperyalista nga kita halin sa langis 
Pagbato sa Hacienda Tinang 

Pagpanas sa makasaysayan nga protesta 
Tagapangapin sang kapalibutan, gin-aresto 
Mga protesta 

Indi terorista si Ka Louie kg iban pa 
Ginakangil-aran nga mga negosyo ni Razon 7 
Sa malip-ot nga pulong 8 
Makahililo nga industriya sa kemikal 9 
Peligro sa pabrika 10 
Pungsodnon nga welga sa Ecuador 10 
Anti-neoliberal nga presidente,  napilian 
sa Colombia 10 


batuan ang tanan nga porma sang 
pagpamigos kag idemanda ang ila 
mga kinamatarung - lakip ang pag- 
martsa batuk sa pagsumpa ni Marcos 
Jr—kag pamatukan ang pagdumili sa 
espasyo para hilway nga magpaha- 
yag. 

Ang pagsara sa mga ligal nga 
porma sang pagpahayag labing na- 
gaduso sa pumuluyong Pilipino sa 
dalan sang rebolusyonaryong arma- 
dong paghimakas. Sa idalom sang 
ilehitimo nga rehimeng US-Marcos II 
kag paglapak sa mga demokratikong 
kinamatarung, labing indi mabaliba- 
ran nga matarung kag kinahanglanon 
ang armadong pagbato. 


Ang Ang Bayan ginabantala 
sa lenggwahe nga Pilipino, Bisaya, 


lloco, Hiligaynon, Waray, Ingles kag 

Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginabuyok man ang mga bumalasa 
nga magpaabot sang mga saway 
kag rekomendasyon 


sa ikauswag sang aton pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas 

Ginkawat nga eleksyon 


Koe ang mga eksperto sang nagligad nga eleksyon nga may election 
rigging o lapnagon nga pagdinaya sa eleksyon para paboran si Ferdinand 
Marcos Jr. Nahimo ini paagi sa pagprograma sang mga vote counting machine 
(VCM) para awtomatiko nga magdugang kag magbuhin sang boto pabor kay 


Marcos. 


Lakip sa mga eksperto sa tekno- 
lohiya kag eleksyon sanday anay upi- 
syal sang Comelec kag NAMFREL nga 
si Gus Lagman, anay sekretaryo sang 
Department of Information and 
Technology nga si Eliseo Rio kag anay 
upisyal sang bangko nga si Franklin 
Ysaac. Ginpunto nila nga wala sang 
nagatan-aw nga mga eksperto sa 
teknolohiya sang ginbutang ang mga 
SD card sa mga VCM. Baliskad sa 
mga pagsulundan sa layi sa eleksyon, 
wala ginpatuman nga may ara nga 
digital signature sang mga SD card. 
Sa sini, wala sang nakahibalo kon ang 
SD card nga gin-eksamin sang mga 


eksperto amo man ang ginbutang sa 
mga VCM. May malaba nga panahon 
kon sa diin mahimo nga ginbag-o o 
ginbayluhan ang unod sang mga SD 
card para tugahon ang padron nga 
nagapakita sang wala pagbag-o sang 
porsyentuhan sa tunga sang mga bo- 
to para kay Marcos Jr kag Leni Rob- 
redo nga 68-32. 

Sa adlaw sang eleksyon, mahimo 
pa gani nga wala gin-isip ang aktwal 
nga mga boto, siling nila. Wala sang 
pamaagi nga pat-uron nga husto ang 
isip nga ginapaguwa sang VCM. 

Kaangut sini, ginkwestyon nila 
ang tuman kadasig nga transmisyon 


Nagakuripon sang ganansya sa langis 
ang mga imperyalistang kumpanya 


pomters lumos sa kabudlayan ang mayorya sang pumuluyong Pilipino ba- 
ngud sa pagtimbuok sang presyo sang mga produktong petrolyo, nagalu- 
taw naman sa ganansya sa langis ang mga daku nga imperyalistang bangko 
kag ahensya sa pinansya kag mga higante nga kumpanya sa langis. Sa nagli- 
gad nga mga semana, naglab-ot na sa halos P100 kada litro ang presyo sang 
gasolina, doble sa presyo sini sa umpisa sang tuig. 


Wala renda ang pagtulod sang 
mga imperyalista sa presyo sang la- 
ngis paagi sa ispekulasyon sa mer- 
kado, ang ginatawag nga oil futures, 
o mga kontrata sa pagbakal sang la- 
ngis sa isa ka natalana nga panahon 
sa palaabuton. Ginasuportahan ini 
sang mga daku nga bangko tulad 
sang JP Morgan kag Goldman Sachs 
kag nagkalainlain nga mga ahensya 
pangpinansya (hedge funds) kag pa- 
muhunan (investment houses) nga 
nagabuhos sang pondo sa merkado 
kag pana-panahon nga nagaanunsyo 
sang pagtaas sang presyo para 
impluwensyahan ang presyo sa mer- 
kado. 

Sa pihak sang gera sa Ukraine, 
wala sang kakulangan sa suplay 
sang langis o sa kapasidad sa pagre- 

pina sang krudo. Nagataas ang pre- 
syo sang langis indi bangud nagada- 
ku ang gasto sa produksyon, kundi 
para padakuon ang ganansya sang 
mga kumpanya. 

Sa unang kwarto sang tuig, nag- 
saka sang 300% padulong sa 535 bil- 
yon ang ganansya sang Shell, Exxon- 
Mobil, BP, Chevron kag ConocoPhil- 
lips, nga nalakip sa pinakadaku nga 
kumpanya sa kalibutan. Nagsaka 
man sang 25% ang kita sang China 
Petroleum and Chemical Corp., ang 
pinakadaku nga kumpanya sa pagre- 
pina sa bilog nga Asia, kag nalakip 
sa pangunahon nga nagaeksport 
sang produktong petrolyo sa Pilipi- 
nas. 

Nagakuripon man sang ganan- 
sya ang mga lokal nga kumpanya sa 


sang mga boto sa mga kompyuter 
sang Commission on Elections (Co- 
melec) kag ang pagtinambak sang 
mga resulta nga wala ginasiling o gi- 
napahibalo kon sa diin nga presinto 
naghalin ang mga ini. 

Antes pa man ang eleksyon, 
maathag na nga tuman kakulang ang 
mga tikang agud siguruhon nga bu- 
kas sa publiko ang sistema sang 
eleksyon. Isa diri ang random manu- 
al count sa 200 presinto nga siling 
nila indi matuod nga random (ginpili 
nga wala sang padron) bangud ma- 
gahalin ang listahan sa 757 presinto 
nga nauna na nga ginpili sang maki- 
na sang Comelec. 

Ginduso nila, dapat gamiton ang 
sistema nga tambyolo para pilion 
ang mga presinto nga pagaisipon 
sang mano-mano sa pagberipika sa 
isip sang mga VCM. [29] 


ExonlVlobil ConocoPhillips 


langis. Sa unang kwarto, nagkita 
ang Petron Corporation sang P3.6 
bilyon (doble sa nagligad nga tuig) 
samtang P3.5 bilyon naman ong kita 
sang Shell (tatlo kag tunga sa pilo 
kumparar sa 2021). [ao] 


Presyo sang langis, 
panubuon! 


NAGPROTESTA ANG MGA 
tsuper sa pagpanguna sang 
Piston sa atubang sang gasoli- 
nahan sang Petron sa Quezon 
City kag Valenzuela City para 
kundenahon ang liwat naman 
nga pagtaas sang presyo sang 
langis sang Hunyo 7 kag 14. 
Lima ka beses na nga nagtaas 
ang presyo sang langis halin 
ulihi nga semana sang Mayo. 
Ginbutong sini pataas ang 
presyo sang gasolina sang 
tubtub P100 kada litro sa pila 
ka lugar. 


Hacienda Tinang: Laragway 


sang paltik nga reporma sa duta 


H alos 100 mangunguma kag ila mga tagasuporta ang 
iligal nga gin-aresto sang Hunyo 9 sa Hacienda Tinang 
sa Concepcion, Tarlac. Ang 83 sa ila ginkasuhan sang illegal 
assembly kag malicious mischief. Apat ka adlaw sila nga 
nag-antus sang pagpabudlay sang mga pulis antes mahil- 
way paagi sa pagpyansa sang masobra isa ka milyon sang 
Hunyo 12. Sa una nga pagbista sa korte sang Hunyo 17, 
ginpasakaan sila sang dugang nga apat pang kaso. 


Aga sang Hunyo 9 nagsugod nga 
magbungkalan ang 94 benepisyaryo 
sang paltik nga reporma sa duta sa 
asyenda. Katuwang nila ang mga or- 
ganisasyon nga nagasuporta sa ila. 
Suno sa Malayang Kilusang Sama- 
han ng Magsasaka ng Tinang (Maki- 
sama-Tinang), organisasyon sang 
mga benepisyaryo, katuyuan sang 
bungkalan nga mahagan-hagan ang 
ila gutom labi na nga wala untat ang 
pagtaas sang presyo sang mga ba- 
laklon. Siling sini, malayo nga ma- 
kaigo ang suhol sa tubuhan nga na- 
galab-ot lang sa P230 kada adlaw. 

Wala pa sang duha ka oras ang 
bungkalan, nag-abot ang mga pulis 
kag ginpauntat sila bangud nagrek- 
lamo kuno ang Tinang Samahang 
Nayon Multi-Purpose Cooperative, 
isa ka kooperatiba nga ginapadala- 
gan sang pamilya Villanueva, ang 
nagapanguna nga dinastiya sa puli- 
tika sa Concepcion. Napunggan sang 
mga nagtipon ang una nga tuyo 
pagkatapos nga iinsister nga dapat 
atubangon sila sang Provincial Ag- 
rarian Reform Office. 

Pagkatapos sang dayalogo, gin- 
padayon gihapon sang mga pulis 
sang Concepcion, katuwang ang indi 
magnubo sa anum pa nga yunit sang 
mga pulis kag militar, ang mapintas 
nga pagbungkag kag iligal nga pag- 
aresto sa halos tanan nga nagpasa- 
kup sa bungkalan. 


Denekada nga pagpaniplang 
Ginabug-os ang Hacienda Ti- 
nang sang 1,200 ektaryang tubuhan 
nga orihinal nga ginapanag-iyahan 
sang pamilya Aquino. Kabahin sini 
(200 ektarya) nga dapat ipaidalom 


4 


sa reporma sa duta gin- 
baligya sang pamilya sa isa 

ka pribadong kumpanya. Ginbaligya 
sang amo nga kumpanya ang duta 
pabalik sa Department of Agrarian 
Reform (DAR). Sang Septyembre 26, 
1995, nagpagwa ang ahensya sang 
listahan sang 236 nga mangin bene- 
pisyaryo sang duta sang asyenda. 

Suno pa sa Makisama-Tinang, 
22 tuig nga hungod nga ginlikom 
sang pamilya Villanueva ang mga 
papeles nga nagasaad nga kolektibo 
nga ginapanag-iyahan sang mga 
mangunguma ang duta. Tuig 2016 
nahibal-an sang mga mangunguma 
nga benepisyaryo sila sang asyenda. 
Sa tuig man nga ina, nagpetisyon si- 
la sa DAR para aregluhon ang pag- 
bahin-bahin sang duta sa mga bene- 
pisyaryo. Nagpagwa ang ahensya 
sang pinal nga mandu sang 2018 kag 
2019. 

Gindingut sang mga Villanueva 
sa mga mangunguma ang ila kina- 
matarung sa duta bangud uyat sini 
ang lokal nga konseho sa barangay. 
Sang 1995, kapitan sang Barangay 
Tinang si Vernon Villanueva. Bilang 
kapitan, poderoso nga myembro siya 
sang Barangay Agrarian Reform 
Council nga nagapasiguro sa lista- 
han sang mga benepisyaryo. Ang iya 
utod nga si Jojo ang nagadumala 
sang kooperatiba sang mga mangu- 
nguma nga kabahin sang 200-ektar- 
ya nga napaidalom sa Comprehen- 
sive Agrarian Reform Program o 
CARP. Sa subong, kapitan sang Ba- 
rangay Tinang ang anak niya nga si 
Norman Villanueva samtang siya na- 
gapungko nga konsehal sang 
Concepcion. 

Suno sa Makisama-Tinang, daku 
ang papel sang mga Villanueva sa 
pagpugong sa ila pagbawi sa duta 
labi na pagkatapos nga magdaug 
nga meyor sa nagligad nga eleksyon 
ang utod nila nga si Noel Villanueva. 
Gin-updan pa mismo sang napilian 
nga meyor nga ini ang mga pulis pa- 
ra bungkagon ang bungkalan kag 
arestuhon ang mga nagpasakup sini. 

Nagakatingala man ang mga 
mangunguma kon ngaa bisan may 
pinal nga mandu gintugutan gihapon 
sang DAR nga magpetisyon ang koo- 
peratiba nga ginapadalagan sang 
mga Villanueva sang Abril 2021. Ba- 
ngud diri, liwat nga ginpahamtang 
sa balidasyon ang listahan sang mga 
benepisyaryo. Nagakabalaka sila 
nga mahimo sila nga mabayluhan 
sang mga Villanueva. 

Suno kay Antonio Flores sang 
Unyon ng mga Manggagawa sa Agri- 
kultura (UMA), ang indi paghatag sa 
duta sa mga benepisyaryo halin pa 
1995 maathag nga nagapakita sang 
kapaslawan sang CARP nga ipanag- 
tag ang duta sa mga mangunguma. 
“Nahibal-an sang tanan nga ang na- 
kapanginpulos sa tubuhan amo ang 
mga daku nga asendero kag aryen- 
dero dira sa Tarlac,” siling niya. 
“(B)isan may CARP, nagapabilin nga 
pigos kag ginahimuslan ang mga le- 
hitimo nga benepisyaryo, kag ang 
malala, wala sang ginahimo nga ak- 
syon ang DAR para bungkagon ang 
kontrol sang mga manggaranon sa 
malapad nga duta.” 

Isa ka adlaw pagkatapos sang 

Makasaysayan nga protesta, 
pilit nga ginapanas 
G inpataas na ang lebel sang kampanya para panason ang mapait nga han- 


durawan sang 14-tuig nga paghari sang militar sang diktaduryang US- 
Marcos I subong nga nakabalik na sa estado-poder ang ila pamilya. 


Ginpili ni Ferdinand Marcos Jr 
ang National Museum sa syudad 
sang Maynila bilang benyu sang iya 
nga inagurasyon bilang ika-17 pre- 
sidente sa Hunyo 30. Siling niya, ini 
bangud diri nagsumpa ang nauna 
nga mga presidente sang paltik nga 
republika sang bilding pa ini sang 
Kongreso. 

Ang matuod, gusto sang mga 
Marcos nga tabunan ang kasaysa- 
yan sang bilding nga ini bilang lugar 
sang isa sa pinakadaku nga paghu- 
lag sang mga estudyanteng Pilipino 
kontra kay Ferdinand Marcos Sr. Di- 
ri ginhimo ang makasaysayan nga 
paghulag sang dekada 1970 nga 
nagpalupok sa ginatawag nga “First 
Quarter Storm” o FQS. Sa unang 
kwarto sang 1970, daw kalayo ang 
wala-tuo nga mga demonstrasyon 
sa Maynila kag bilog nga pungsod 
kon sa diin ginatos kalibo nga pama- 
tan-on nga Pilipino ang namuklat 
kag naghulag para tay-ugon ang 
pundasyon sang nagaharing estado. 

Sang Enero 26, 1970, samtang 
nagapahayag sa banwa si Marcos 
Sr. sang iya nga ika-5 nga State of 
the Nation Address (una sa ikaduha 
niya nga termino sa sadto tig-4 tuig 
nga termino), nagtipon sa gwa sang 
bilding ang mga pamatan-on. Bitbit 
nila ang isa ka lungon nga nagserbi 
nga simbolo sang kamatayon sang 

bungkalan, gindumdom ang ika-34 
anibersaryo sang CARP, Hunyo 10. 
Sa Tarlac, kadungan sini ang pag- 
saulog sang adlaw sang nagtali- 
wan nga agalon nga mayduta nga 
si Eduardo Cojuangco (Danding 
Cojuangco Day). Ang pagsaulog 
nga ini ginpasar sa Kongreso sang 
2020 sang sadto kongresista nga 
si Noel Villanueva. 

demokrasya kag effigy sang isa ka 
buaya nga simbolo sang kurakot nga 
mga pulitiko. 

Lakip sa mga nagprotesta ang 
10,000 estudyante nga halin sa mga 
eksklusibong kolehiyo kag unibersi- 
dad. Nagpatapo sila sa mas daku 
nga grupo sang Kabataang Makaba- 
yan, Samahang Demokratiko ng Ka- 
bataan kag iban pang aktibista nga 
sektor. Sang maggwa sa bilding sang 
Kongreso ang mag-asawa nga 
Marcos, ginhaboy sa ila ang mga 
effigy nga lungon kag buaya. Bilang 
sabat, mapintas nga ginbungkag 
sang mga pulis ang aksyon protesta. 

Naglawig ang dispersal sang pila 
ka oras nga nagserbi nga mitsa sa 
serye sang mga protesta sang mga 
pamatan-on-estudyante sa Kamay- 
nilaan kag nagkalain-lain nga syu- 
dad kag banwa sa pungsod. Daw ka- 
layo nga nagadabadaba sa katalu- 
nan sang bilog nga pungsod ang mga 
protesta halin Enero tubtob Marso 
1970. (Gindetalye sa libro nga “Days 
of Disquiet and Nights of Rage” ni 
Jose F. Lacaba ang mga eksena sa 
mga adlaw nga ina.) 


Pamahog sa kinamatarung sa 
hilway nga mga pagtilipon 

Para tabunan ang handurawan 
sang FQS, hugot nga gindumilian 
sang subong hepe sang pulis nga si 


Ginkundenar sang UMA ang 
paggamit sang mga Villanueva sa 
mga katapu sang kooperatiba nga 
gintukod nila para punggan ang 
pagbawi sang mga Makisama-Ti- 
nang sa duta nga matarung nga 
magkadto sa ila. Ginkundenar man 
sang grupo ang NTF-Elcac sa red- 
tagging sa bungkalan para himuon 
nga kriminal ang pagbato sang 
mga mangunguma. [a5 


Gen. Vicente Danao ang pagpalapit 
sang mga “iligal nga raliyista” sa 
National Museum sa adlaw sang 
inagurasyon. Ginsuportahan ang 
dikta nga ini sang pagpamahog ni 
Eduardo Año kag sang sadto taga- 
dumala sang layi militar nga si Juan 
Ponce Enrile sa pagsiling nga may 
pagahimuon ang mga raliyista nga 
ginbansagan nila nga mga “komu- 
nista” para “pakahuy-an” si Marcos 
Jr sa amo nga adlaw. 

Bwelta sang Partido Komunista 
ng Pilipinas, madugay na nga “ma- 
kahuluya” kag wala sang kredibili- 
dad ang pamilya Marcos. Nahibal-an 
sang mga Pilipino kag sang bilog nga 
kalibutan nga ginkawat nila kag ila 
nga mga kroni ang binilyong dolyar 
sa kaban sang banwa. Samtang na- 
gapatuyang sila sa sobra-sobra pag- 
kabugana, ang mayorya nalubong sa 
lapnagon nga kaimulon kag gutom, 
sang wala sang untat ang iligal nga 
pagpang-aresto kag  detensyon, 
tortyur kag mga pagpamatay sang 
mga ginadudahan nga subersibo o 
basta sin-o na lang makursunada- 
han sang mga armadong maton sang 
estado. 

Gin-athag sang National Union 
of People's Lawyers nga indi kina- 
hanglan sang permit para maghiwat 
sang isa ka pangpubliko nga pagti- 
pon, baliskad sa ginasiling sang 
PNP. Suno sa mga abugado, protek- 
tado sang layi ang kinamatarung sa 
pagrali kag ang pagpangayo sang 
permit para lang mahatagan sang 
abiso ang lokal nga gubyerno sa pa- 
nahon kag lugar sang pagahiwatan 
sini. 

“Ang kinamatarung magprotes- 
ta sakop sang duha ka separado nga 
garantiya sa Bill of Rights--ang ki- 
namatarung nga magpahayag kag 
kinamatarung sa malinong nga 
asembleya,” suno sa grupo. Gani, 
indi mahimo nga arestuhon, kasu- 
han, lighuton o silutan sa anuman 
nga pamaagi ang sin-o man nga na- 
gaupod sa isa ka malinong nga rali. i 

Tagapangapin sang kapalibutan, gin-aresto 


[ ligal nga gin-aresto ang tagapangapin sang kapalibutan nga si Vertudez 
“Daisy” Macapanpan, 68, sa Barangay Burgos, Pakil, Laguna sang Hunyo 11. 
Gindumog ang iya nga puluy-an sang 40 nga elemento sang mga yunit sang pu- 
lis. Bag-o lang matapos niya ang paghatag sang pahayag sa isa ka pagtilipon ba- 
tuk sa mapanghalit nga Ahunan Pumped-Storage Hydropower Project nga plano 
nga tukuron sa Mt. Inumpog sa Sierra Madre. 


Apat ka kaso sang pagpang-ares- 
to, isa ka kaso sang pagpatay kag isa 
man ka tuyo nga pagpatay ang nare- 
port sa nagligad nga mga simana. 
Ginluthang kag napatay sang mga 
elemento sang 7th IB ang Lumad nga 
si Calisa Langgaw, 57, residente sang 
Sityo Matingaw, Barangay Tacuhin, 
Palimbang, Sultan Kudarat sang Hun- 
yo 6. Ginpatay si Langgaw, isa ka 
konsehal sa barangay, samtang na- 
gapangayam sa bakulod sang Oh Lu- 
son, sakop sang Sityo Matingaw. Gin- 
pagwa sang mga suldado nga katapo 
siya sang Bagong Hukbong Bayan 
(BHB) kag gintamnan sang M16. 

Sa Sorsogon, wala patugsiling 
nga ginluthang sang mga indi kilala 
nga lalaki sang Mayo 29, alas-9 sang 
gab-i ang mag-amay nga mangungu- 
ma sa Barangay Gabao, Irosin. Nara- 
rong sa pagpangluthang ang 16 an- 
yos nga bata kag iya nga amay. 

Sang Hunyo 4, ginhalughog kag 
ginkawatan sang mga suldado sang 
31st IB ang balay ni Ricky Evaso, isa 
ka mangunguma sa Barangay Olan- 
dia, Barcelona sa pareho nga prubin- 
sya. Ginkawat ang iya nga kwarta nga 
P7,000 nga pangbakal tani sang idik 
kag salaguron nga kuneho. 


Nag-umpisa ang operasyon mili- 
tar sang 31st IB sa mga banwa sang 
Gubat, Barcelona kag Bulusan halin 
Mayo 24. Nagakampo ang mga sulda- 
do sa barangay hall kag kapilya sang 
mga barangay sa amo nga mga ban- 
wa. Nagpatawag sang mga pulong 
ang mga suldado sang Hunyo 2 sa 
Barangay Bugtong sa Barcelona para 
piliton nga “magsurender” ang mga 
residente. 

Sa Ifugao, gindakop kag pilit nga 
ginpasurender sang 7th ID si Emma- 
nuel Tan sa Barangay Namal, Asipulo 
sang Mayo 30. Si Tan isa ka organi- 
sador pangkultura sa komunidad 
sang mga mangunguma kag tuman- 
dok sa lugar. 

Sang Hunyo 12, iligal nga gin-a- 
resto sang mga suldado sang 62nd IB 
si Macario Fat Sr., isa ka lider-ma- 
ngunguma, sa Guihulngan City. 

Sa Masbate, halin Mayo 30 tub- 
tob Hunyo 1, duha ka mangunguma 
ang gindakop sa kaso nga pagpatay 
kag paglapas sa Anti-Terror Law, 
samtang tatlo ka kaupod nila sa kaso 
pilit nga ginpasurender sang lokal 
nga pulis sa banwa sang Cataingan. 
Gin-akusar sila nga mga katapo kag 
tagasuporta sang BHB. [AB] 


Indi terorista si Ka Louie, kag iban pa 


WALA SANG BASEHAN NGA GINLISTA sang “Anti-Terrorism Council” (ATC) 
bilang mga “terorista” sanday Ka Louie Jalandoni kag 10 iban pang indibidwal 
sa Resolution No. 31 sini nga ginpubliko sang Hunyo 15. 

Si Ka Louie kilala nga negosyador sang National Democratic Front of the 
Philippines kag ginabilang nga “labing ginarespeto nga rebolusyonaryo kag ta- 
gasakdag sang pungsodnon-demokratikong kahublagan.” 

Luwas kay Ka Louie, ginhingadlan sang ATC si Simon Naogsan, tagapamaba 
sang Cordillera People's Democratic Front. Lakip man sa listahan sanday 
Afrecia/Apricia Alvares/Alvares Rosete nga kuno lider sang PKP sa Western 
Mindanao: si Maria Luisa Purcray sang Ilocos-Cordillera, Maria Gigi Ascafio- 
Tenebroso sang Kaguma kag upisyal sa pinansya sang PKP sa Southern Minda- 
nao: kag Walter Alipio De Asis Cerbito sang Christians for National Liberation. 

Samtang, lima nga iban pang “terorista” ang gin-angut sang ATC sa “lokal 
nga grupong terorista” nga Abu Sayyaf kag Daulah Islamiyah. [a8] 

Barikada kontra mina sa Benguet. 
Nagbarikada ang mga upisyal kag 
mga lider-tumandok sa Bulalacao, 
Mankayan, Benguet batuk sa ginahi- 
mo nga operasyon sang Crescent Mi- 
ning Development Corporation sang 
Hunyo 18. Siling nila, ang kasugta- 
nan sa tunga sang kumpanya sang 
mina kag lokal nga gubyerno nagpa- 
sar sang nagligad nga tuig pa. 


Pagpangapin sa pungsodnon nga 
soberanya. Naglunsar sang mga rali 
ang mga progresibong grupo sa 
Davao kag Cebu para dumdumon ang 
ika-124 tuig sang paltik nga kahilwa- 
yan sang Hunyo 12. Sa Davao, nagti- 
pon ang mga raliyista sa Freedom 
Park para ipanawagan ang pagpanga- 
pin sa pungsodnon nga soberanya. Sa 
Cebu, nagtipon sila sa Fuente Osme- 
ha Circle. Sa Metro Manila, naghiwat 
sang piknik ang mga progresibong 
grupo sa Bantayog ng mga Bayani. 


Welga sa Tanduay. Nagdeklarar 
sang welga ang mga mamumugon 
sang Tanduay sa Talisay City, Negros 
Occidental sa pagpamuno sang Tan- 
duay Bottlers Sorters Organization 
umpisa Hunyo 16. Ginaduso nila nga 
ibalik sa trabaho ang mga katapu kag 
lider sang unyon nga gindumilian nga 
magsulod sa pabrika. Nagpasaka ang 
mga mamumugon sang notice of 
strike sang Hunyo 1 pagkatapos ang 
pagpabor sang 10096 sang mga ma- 
mumugon sa pagahimuon nga welga. 


Kontraktwal nga mga gwardya 
sang UP, nagprotesta. Masobra 130 
gwardya sa idalom sang ahensya sa 
pagtrabaho nga FEMJEG Security 
Agency ang nadulaan sang trabaho 
pagkatapos ihatag sang administra- 
syon sang University of the Philippi- 
nes-Diliman ang kontrata sa Grand 
Meritus Security Agency. Sa natabo 
nga dayalogo sang Hunyo 6, wala 
sang maathag nga plano ang admi- 
nistrasyon sang UP para iempleyo 
sang bag-o nga ahensya ang mga 
gwardya. Kadam-an sa mga ginpaha- 
lin denekada na nga nagatrabaho sa 
unibersidad. 


ANG BAYAN 


Ang ginakangil-aran nga mga negosyo ni Razon 


O: karera sang mga bilyunaryo, ara sa ikaduha nga pwesto si Enrique 
Razon Jr, isa sa pinakadaku nga burges-kumprador nga kroni ni Duterte. 
Sa nagligad nga anom ka tuig, napaboran siya sa mga kontrata sa gubyerno 
kag militar, kag naghugakom sang ganansya halin sa balhas sang mga mamu- 
mugon kag iban pang sahing anakbalhas. Sa panahon sang pandemya nga 
Covid-19, halos doble ang gindaku sang iya manggad. Halin P182.7 bilyon 
sang 2020, nagalab-ot sa P360 bilyon ang iya deklarado nga manggad subong 
nga tuig. Wala pa maupod diri ang nakatago nga mga deposito sa dumuluong 


nga mga bangko. 


Pinakaulihi sa mga pamuhunan 
ni Razon Jr ang ginapabugal niya 
nga pinakadaku nga solar farm sa 
bilog nga kalibutan nga makumpleto 
sa 2027. Ang solar farm planta sang 
kuryente nga nagakuha sang enerhi- 
ya halin sa silak sang adlaw. Sang 
2020, ginlamon ni Razon ang 50% 
sang kumpanyang Solar Philippines 
Tarlac Corp. nga ginapanag-iyahan 
ni Leandro Leviste. 

Wala pa ginapubliko ang loka- 
syon sang solar farm, pero sa su- 
bong, naangkon na sang Solar Phi- 
lippines ang 10,000 ektarya sa Bata- 
ngas, Nueva Ecija kag Tarlac nga ka- 
dam-an sadto talamnan sang mais 
kag palay. Ginapahambog ni Razon 
Jr nga lampasan niya ang subong 
nga pinakamalapad nga solar farm 
sa India nga nagasakop sang 5,700 
ektarya. 

Ginapagwa ni Razon Jr nga maa- 
yo sa kapalibutan ang iya nga solar 
farm. Ang wala niya ginahambal, pa- 
dayon man ang makahalalit nga ope- 
rasyon sang iya nga mga kum- 
panya sa pagmina, pagtukod 
sang mga dam kag de-karbon 
nga planta sang enerhiya sa 
sulod kag gwa sang pungsod. 
Katumbas man sang iya nga 
proyekto ang pag-agaw sa lini- 
bo nga ektaryang duta nga ag- 
rikultural, kag pagkadula sang 
pangabuhian kag  puluy-an 
sang mga mangunguma. 

Kilala nga kroni ni Marcos 
Sr ang pamilya Razon nga nag- 
serbi nga tawo-tawo sa paghu- 
gakom sang diktador sang mi- 
nilyong dolyar nga balor nga } 
propyedad. Si Razon Jr naman 

kilala nga kroni sang tagsa ka naga- 
pungko nga presidente, labi na halin 
dekada 2000. Ginpondohan niya ang 
pagtukod sang National Unity Party 
kag sang sini lang naggasto sa kam- 
panya ni Marcos Jr. 

Sa idalom ni Duterte, sunud-su- 
nod nga ginlamon ni Razon Jr ang 
Manila Water kag mga kumpanya sa 
kuryente, ang Apex Mining, mga ca- 
sino ni Dennis Uy, kag iban pa. Na- 
pahigad man ang kaso batuk sa iya 
nga estafa bangud sa wala paghatag 
sang sapi sa isang kasosyo. 

Isa sa nagapanguna nga kum- 
panya ni Razon Jr ang International 
Container Terminal Services Inc 
(ICTSI) nga bantog sa pagpamigos 
sa mga mamumugon sa piyer. Na- 
kapwesto ang ICTSI sa 30 piyer sa 
18 pungsod, nga kadam-an imol kag 
pigos ang kinamatarung sang mga 
mamumugon. Diin man nga bahin 
sang kalibutan nga may operasyon 
ang ICTSI, ginaantos sang mga ma- 
mumugon ang kadalok kag kapintas 


ni Razon Jr--manubo nga sweldo, 
pagpatrabaho nga indi luwas, kag 
madamuan kag iligal nga pagpahalin 
sang mga unyonista para islan sang 
mga wala sang benepisyo. 

Sa Africa, monopolisado sang 
ICTSI ang operasyon sang piyer sa 
Madagascar kon sa diin 62% sang 
populasyon nagakabuhi sa sobrang 
kaimulon. Kontrolado sang kumpan- 
ya ang dalagan sang ginaimport 
nga pagkaon sa pungsod, gani wala 
nahuya si Razon Jr sang akuon niya 
ang sukot didto 50096 mas mataas 
kumparar sa ibang pungsod. Sa Pili- 
pinas, ara sa katalagman ang mga 
komunidad sa Rizal kag Kalinga du- 
lot sang mapangwasak nga mga pro- 
yektong dam ni Razon Jr. Sang 2009 
naman, kon wala magbato ang mga 
taga-Catanduanes kag ila nga mga 
tagasuporta, nahugakom na tani ni 
Razon Jr ang may 7,000 ektaryang 
kadutaan nga pagaminahan sang 
karbon. 

Nahibal-an ni Razon Jr nga im- 
portante nga sangkap sa pagluntad 
sang iya mga negosyo ang pagsandig 
sa militar, gani busog man sa pondo 
ang mga mersenaryo. Ginpatindugan 
niya ang Philippine Military Academy 
sang P549-milyong bilding. Sa kaini- 
tan sang pagpulbos sa Marawi City, 
nagsuplay siya sa militar sang mga 
kasangkapan sa gera, maluwas pa sa 
pagkaon kag iban pang kagamitan 
sang mga suldado. 

Samtang, ginpwesto ni- 
ya si anay Col. Michael Ray 
Aquino bilang upisyal sa se- 
guridad sang iya casino kag 
kumpanyang mina. Respon- 
sibilidad sa ginabansagan 
nga “berdugo ni Lacson” 
ang pagseguro sa “corpora- 
te social responsibility” (o 
kuno “salabton sang kum- 
panya sa katilingban”), nga 
wala sang iban kundi pag- 
limpyo sa mga kalainan 
sang kumpanya kag pagpa- 
hipos sa naagrabyado nga 
mga komunidad. [AB] 

MALIP-OT NGA P U LO N G 


2d P 3.5 BILYON 


PETRON 


(TIP 3.6 BILYON 


neto nga kita sang Petron kag Shell 


5.4% 


tantos sang implasyon sang Mayo. 
Dulot ini pangunahon sang 

wala untat nga pagtaas sang 
presyo sang langis. 


Philippines sa unang kwarto sang 2022, 
doble kumparar sa unang kwarto sang 
2021. Nagkuripon sang ganansya ang mga 
ini sa manipulado nga pangkalibutanon 
nga presyo sang langis. 


50% 


sang mga mamumugon nga Pilipino 


89.3 
milyon 

katawo sa bilog nga kalibutan 
ang pwersahan nga napalayas halin sa ila 
mga puluy-an dulot sang pagpangharas, 


gera, abuso kag kalakasan sa katapusan 
sang 2021. 


ang naghambal nga “stressful” 
o makatulublag ang ila lugar 
sa trabaho. 


Ginkuhaan: Gallup International, Hunyo 2022 

kaso sang pagpangharas 


Ginkuhaan: United Nations Refugee Agency 


sa mga mamahayag 
halin Marso tubtub 
Hunyo 2022. 

na ang aircraft carrier sang 


NUTRIBUN 


Tinapay nga ginapagwa 
nga simbolo sang mga 


Ginkuhaan: National Union of Journalists 
of the Philippines 


“Pamatan-on ang 
paglaum sang 
banwa.” 


isa sa pinakabantog nga halambalanon 
nga ginsulat ni 
Dr. Jose Rizal 


“bulawanon nga panahon” 
sang diktaduryang Marcos. 
Ang matuod programa ini 
nga ginpauswag kag 
ginpondohan sang USAID. 
Pakitang-tawo nga pagsabat 


nga ginbun-ag sang 
Hunyo 19, 161 tuig 
na ang nakaligad. 


| ini sa lapnagon nga 
o / problema sang malnutrisyon 
sa mga bata nga Pilipino. 


ca 


China sining Hunyo kag sa 
sini ikaduha na ini sa 
may pinakamadamo nga 
amo nga barko sa 


kalibutan, masunod sa US. 

Makahililo nga industriya sa kemikal 


Yi ang industriya sa kemikal kag mga produkto nga kemikal sa produk- 
syon pang-agrikultura kag halos tanan nga subsektor sang pagmanupak- 
tura. Ginakilala ini nga taludtod sa pungsodnon nga industriyalisasyon. Isa ini 
sa mga industriya nga nagakinahanglan sang mataas nga lebel sang teknolohi- 
ya kag may relatibong mataas nga dugang nga balor. 


Sa Pilipinas, ini ang ikatatlo nga 
pinakadaku nga subsektor sa pagma- 
nupaktura--masunod sa pagkaon kag 
elektroniks. Sang 2021, naglab-ot sa 
P390 bilyon ang dugang nga balor 
sang subsektor. Ginbug-os sini ang 
11-12% pangkabilugan nga dugang 
nga balor sa sektor sang pagmanu- 
paktura. Ang tingub nga balor sang 
baligyaanay sini (abereyds nga P7 
bilyon kada tuig) nagabug-os sa 6.7% 
sang gross domestic product. 

Ugaling, gamay kag bangian ang 
industriya nga kemikal sa pungsod. 
May mga yabi nga produkto, pareho 
sang abono kag bulong, nga indi bas- 
tante ang produksyon para masabat 
ang lokal nga kinahanglanon. Sa kaso 
sang abono, ginaimport sang Pilipi- 
nas ang 95% sang kinahanglanon 
sang mga mangunguma. Nagasalig 
gihapon ang lokal nga pagproseso sa 
petrokemika kag ibang basehan nga 
sangkap kag elemento nga kinahang- 
lan iimport. 

Sa pihak nga bahin, ginasiling 
nga bastante o indi gani sobra ang 
kapasidad sa pagmanupaktura sang 
produktong pangkonsumo pareho 
sang mga plastik nga kubyertos, 
pangputos (wrapper), suludlan, mga 
bag kag styrofoam. Ang mga plastik 
nga ini nga ginatawag nga single-use 
(isa lang nga gamit) kabahin sang la- 
bing nagadulot sang polusyon sa ka- 
libutan, nagasamad sa mga ekosiste- 
ma kag nagapatay sa madamo nga 
hayop sa dagat. 

Sa nagligad, mayor nga ekspor- 
ter sang glycerin ang Pilipinas, isa ka 
oleokemika nga halin sa niyog. Gina- 
gamit ini sa paghimo sang habon kag 
ibang produkto nga panglimpyo. Ha- 
lin 2016, relatibong mas manubo na 
ang pangkalibutanon nga demand 
para diri dulot sang pagbaskog sang 
palm oil bilang pangbaylo nga sang- 
kap. Amat-amat na nga nalabawan 

ang Pilipinas sang eksport nga palm 
oil halin sa Malaysia kag Indonesia 
nga mas barato kag bugana. 

Sang 2019, masobra 1,400 kum- 
panya ang nakarehistro sa industri- 
yang kemikal kag 46,000 klase sang 
ginaproseso nga kemikal sa lokal nga 
imbentaryo. Halos katunga (43%) sa 
mga ini nagamanupaktura sang plas- 
tik nga nagabug-os sa 26% sa kabilu- 
gang produksyon sang kemikal sa 
pungsod. Lakip sa mga himo nga 
produkto sini ang plastik nga gamit- 
balay, tubo kag gamit sa mga nego- 
syo. Ang iban pang produkto mga 
basehan nga kemikal pareho sang al- 
kohol, industrial gas kag resin (22%); 
kag mga produktong himo sa goma 
pareho sang kariton kag tsinelas 
(796). Ang mayorya (4596) nakate- 
gorya nga “iban pang produktong 
kemika” pareho sang mga pahumot, 
bulong, pintura, habon kag shampu, 
tinta, kosmetiks, abono, pestisidyo, 
lubricant (langis, grasa kag iban pa) 
kag pangpapilit. 

Dominado ang industriya sang 
mga multinasyunal nga kumpanya 
pareho sang Dow Chemicals Pacific 
Ltd (US), Du Pont Far East Incorpo- 
rated (France) kag Bayer (Germany) 
kag mga daku nga agrokemika nga 
kumpanyang Monsanto (ginabakal 
sang Bayer) kag Syngenta (China). 
Sa lokal, lakip sa may mga daku nga 
operasyon ang Petron kag JG Sum- 
mit, Chemrez Technologies, Mabu- 
hay Vinyl Corporation, Pacific Boy- 
sen Paint kag RiChemical Corporati- 
on. Makit-an sa Metro Manila, Bata- 
an , Batangas, Cebu, Leyte, Negros 
kag Iligan ang mayor nila nga mga 
pabrika. 


Makahililo nga lugar sa pagtraba- 
ho 

Direkta nga ginaempleyo sa in- 
dustriya ang 93,000 mamumugon. 


SSS o GI CS 


(Naggamay halin 147,000 sang 
2013.) Pareho sang madamo sa mga 
sektor sang industriya, lapnagon 
ang kontraktwalisasyon kag manubo 
nga panweldo sa subsektor. Dugang 
diri, bantog ang mga pabrika sini sa 
produksyon nga atrasado kag malala 
nga paglapas sa mga pagsulundan sa 
kaluwasan kag ikaayong lawas nga 
nagadulot sang pagbalatian kag 
pagkamatay sang mga mamumugon. 

Isa sa pinakadaku nga trahedya 
sa pagtrabaho ang sunog sa Kentex 
Manufacturing Incorported, isa ka 
pabrika sang goma nga tsinelas, 
sang 2015. Napatay sa sunog ang 72 
mamumugon, kadam-an kababain- 
han, kag ginatos ang wala pa makit- 
an. Luwas sa indi areglado nga pag- 
istak sang kemikal nga madali masu- 
nog, daw ginkulong sa hawla ang 
mga mamumugon gani indi sila ma- 
kaguwa sang mag-igrab ang kalayo. 
Kadam-an sa ila mga kontraktwal 
nga wala sang benepisyo. Sang 
2020, ginbasura sang korte sa sa- 
labton kriminal ang mga upisyal sang 
kumpanya kag tinawo sang Bureau 
of Fire Protection nga naghatag 
sang permit bisan indi pasado sa 
mga pagsulundan pangkaluwasan 
ang pabrika. 

Isa pa nga kaso sang indi luwas 
nga lugar sang trabaho ang pabrika 
sang Pepmaco, isa ka kumpanya nga 
nagahimo sang habon kag shampu. 
Isa sa mga reklamo sang mga ma- 
mumugon diri ang pagpauyat kag 
pagproseso sa ila sang kemikal nga 
makasuluka kag nagakadunot ang 
panit sang wala sang proteksyon. 
Gamit sang kumpanya sa paghimo 
sang habon ang Zeolite, isa ka kemi- 
kal nga nagadulot sang kanser. Nag- 
dugang ini sa isyu sang kontraktwa- 
lisasyon, pagpabarato sang sweldo 
kag pagpang-ipit sa mga myembro 
sang ila unyon. [ab] 


9 


Peligro sa pabrika, katalagman sa kabuhi sang mga mamumugon 


inspeksyon sa mga pabrika para si- 

guruhon ang pagpatuman sang layi. 
Ang tuigan nga pag-inspeksyon 

sa sobra isa ka milyon nga negosyo 


N adugang sa malaba nga listahan sang mga biktima sang paglapas sa mga 
pagsulundan sa kaluwasan kag ikaayong lawas sa pabrika si Stephen Co- 
rilla, isa ka obrero sa pabrika sang Universal Robina Corporation (URC) sa Ta- 
bok, Mandaue City, Cebu. Napatay si Corilla sang Hunyo 2 pagkatapos mag-an- 


dar ang pulverizer machine sang kumpanya samtang ara siya sa sulod. 


Suno sa mga mamumugon kag 
report sang Department of Labor 
and Employment (DOLE), depektibo 
ang safety device sang makina, gani 
gulpe nga nag-andar samtang gina- 
limpyo ini ni Corilla. Ginpalimpyo sa 
biktima ang makina bisan wala sang 
nagakaigo nga inagihan diri kag duha 
ka semana pa lang siya sa trabaho. 

Dugang diri, wala sang gilayon 
nga sabat ang kumpanya sa insidente 
kag nagpadayon ang operasyon sa 
pabrika pagkatapos sang krimen. 
Wala gilayon ginreport sang kum- 
panya sa pulis, barangay, o DOLE 
ang hitabo. Dugang pa, wala sang 
daku nga bulig nga ginhatag ang URC 
sa iya pamilya sa rason nga agency- 
hired si Corilla kag sa sini indi ma- 
mumugon sang kumpanya. 

Antes si Corilla, apat ka obrero 
ang napatay pagkatapos nga mag- 
tiphag ang isa ka bilding sa Muralla 
Industrial Park sa Barangay Libtong, 


Mecauayan, Bulacan sang Mayo 31. 
Ginatudlo nga rason sang pagtiphag 
ang overloading sang mga nakaistak 
nga parsela kag pakete. 

Sa lista sang International Labor 
Organization-Philippines, 17 sa kada 
18 mamumugon ang wala nagabaton 
sang maayo nga kundisyon sa 
pagtrabaho. Pero sang 2018 lang 
ginhimo nga layi ang pagsilut sa pag- 
lapas sa mga pag-amlig sa kaluwasan 
kag ikaayong lawas sa pabrika pag- 
katapos ang pagkamatay sang 72 
mamumugon sang pabrika sang Ken- 
tex sang makulong sa nasunog nga 
pabrika. Suno sa Institute for Occu- 
pational Health and Safety Develop- 
ment, sa pihak sang layi, nagapabilin 
nga ara sa 58.36% lang ang nagapa- 
tuman sa pabrika sa mga istandard 
sa kaluwasan kag ikaayong lawas. 
Wala man kuno ginasabat sang gub- 
yerno kag mga ahensya sini ang ma- 
dugay na nga problema kaangut sang 


sa pungsod ginaabaga lamang sang 
774 nga tinawo. Gamay nga mas 
manubo sa 1096 lang ang ginlab-ot 
sini nga usisaon sa nagligad nga tat- 
lo ka tuig. 

Nagapanguna sa listahan sang 
mga ginalapas sa talaksan nga na- 
kasaad sa layi ang kawad-on sang 
mga nagasabat para sa first aid, 
mga upisyal sa kaluwasan kag 
inspeksyon sa pabrika kaangut sa 
kahandaan sa anuman nga sunog 
umpisa 2019. 

Kaangut sang nagasulunod nga 
aksidente sa pabrika, nagpahayag 
ang mga organisasyon sa pagtraba- 
ho nga “panahon na agud usisaon 
kag bag-uhon ang mga nagaluntad 
nga layi nga dapat tani para protek- 
syunan ang kinamatarung sang mga 
mamumugon.” Bangud sa kawad-on 
sang ngipon ang layi, hilway nga 
makapadayon sang operasyon ang 
mga kapitalista bisan pa tuman ka- 
damo nga kaso sang paglapas sa 
mga probisyon. [a8] 


Pungsodnong welga, ginlunsar sa Ecuador 


inlunsar halin Hunyo 13 sang mga tumandok kag pumuluyo sang 

Ecuador ang wala sang latid nga Paro Nacional (pungsodnon nga wel- 
ga) batuk sa neoliberal nga mga polisiya nga resulta sang ila kabudlayan. 
Sa pagpanguna sang Confederación de Nacionalidades Indígenas (Co- 
naie), isa ka pederasyon sang mga grupo nga tumandok nga Ecuadorian, 
linibo ang nagbuhos sa nagkalainlain nga kalsada para punggan ang pag- 
agi sang mga salakyan kag tawo. Ginparalisa nila ang masobra 20 ka ma- 
yor nga mga dalan. 

Lakip sa ila ginaduso ang pagpanubo kag paglansang sa presyo sang 
langis (may lokal nga produksyon ang pungsod), subsidyo para sa mga 
imol kag iban pang reporma nga baliskad sa dikta sang International Mo- 
netary Fund sa pungsod. 

Sang Hunyo 4, iligal nga gin-aresto ang presidente sang Conaie nga si 
Leonardo Iza kag ginkulong sa sulod sang 24 oras. Sang Hunyo 19, nag- 
deklarar ang presidente sang pungsod nga si Lasso Guillermo sang state 
of exception (pareho sang state of emergency nga malapit sa layi militar) 
sa tatlo ka prubinsya kon sa diin pinakamabaskog ang mga protesta. ŒW 


Anti-neoliberalismo nga 
presidente, napilian sa Colombia 


SA LABING UNA NGA KAHIGAYUNAN, 
napilian sa Colombia ang isa ka presidente 
nga ginatawag maka-Woala kag anti-neoli- 
beralismo. Nagdaug sa eleksyon sang 
Hunyo 19 sanday Gustavo Petro, upod 
sang iya bise-presidente nga si Francia 
Marquez. Ginkumparar siya sa mga bag-o 
napilian nga anti-imperyalista nga presi- 
dente sa Chile, Honduras kag Peru. 
Madugay na nga nagaalagad nga me- 
yor sang Bogota, kabisera sang pungsod, 
si Petro. Kilala man siya bilang anay 
myembro sang M-19, isa ka armadong ge- 
rilyang grupo, nga nagbato sa gubyerno 
sang dekada 1980. Si Marquez naman ki- 
lala bilang aktibista nga maka-kapalibutan. 


MAG-AMOT SA ULOS! Nagabaton na ang editoryal istap sang Ulos sang mga kontribusyon nga sinulatan nga literatura 
kag arte--binalaybay, salaysay, mga naratibo pareho sang reportahe, dagli kag malip-ot nga sugilanon, komiks kag dibu- 


ho. Ang tema sang isyu sang Ulos 2022 amo ang paghimakas sang pumuluyo kag sang ila hangaway sang banwa batuk sa 
rehimeng US-Marcos sadto kag subong. Ipadala ang inyo kontribusyon sa ulos2022@cpp.ph tubtob Oktubre 31, 2022. 

